
I. 
Charakteristika

Záchranné práce vo výškach a nad voľnými hĺbkami vykonáva lezecká záchranná skupina, ktorá je nasadzovaná najmä v prípadoch, ak ide o záchranu osôb alebo pri mimoriadnych udalostiach (napríklad poskytnutie pomoci v núdzi),  pri  ktorých treba použiť lezeckú techniku, lezecké vybavenie a postupy práce vo výškach a nad voľnými hĺbkami.

II. 

Úlohy a postup činnosti

1.  
Vedúci lezeckej skupiny a súčasne aj veliteľ zásahu rozhodne o spôsobe riadenia činnosti lezeckej záchrannej skupiny počas celej akcie, zabezpečí vykonanie prieskumu; na základe zistených skutočností rozhodne o mieste a spôsobe záchrany a určuje
       a)   miesto bezpečného ukotvenia a zaistenia,
b)  úlohy jednotlivým členom skupiny,
c) počet zasahujúcich lezcov; ak nie je skupina v dostatočnom počte, zabezpečí privolanie ďalších lezcov a iných záchranných zložiek (rýchla zdravotná pomoc, letecká záchrana a podobne), ak je ich zásah potrebný,
d) spôsob spojenia a signalizácie medzi lezcami,
e) zabezpečenie spojenia s operačným strediskom; priebežne informuje            o postupe záchranných prác.

2.   Členovia lezeckej skupiny - lezci záchranári

      a)  
na základe rozhodnutia vedúceho lezeckej záchrannej skupiny sa zhromaždia s výstrojom na určenom mieste,
b)  určenou cestou a určeným spôsobom odídu na miesto ukotvenia,
c) na mieste ukotvenia sa ustroja lezeckým výstrojom a lezeckou výzbrojou a navzájom si skontrolujú výstroj,
d) určení lezci ukotvia príslušný počet lán a vytvoria systém istenia lezca pri naväzovaní,
e) na pokyn vedúceho lezeckej záchrannej skupiny začnú v určenom poradí zlanovať do priestoru záchrany,
f) vykonajú prieskum priestoru (ak je to potrebné, v izolačných dýchacích prístrojoch),
g) na mieste zásahu rozhodnú o spôsobe a o poradí záchrany postihnutých                 a informujú vedúceho lezeckej záchrannej skupiny,
h) po splnení úlohy určení lezci zrušia zlanovacie dráhy a  istiace lanové dráhy,
i) na určenom mieste sa odstroja, skontrolujú kompletnosť, stav a uloženie použitého materiálu.

III. 
Očakávané zvláštnosti
Komplikácie pri záchrane osôb vo výškach a nad voľnými hĺbkami môže spôsobiť
a) zložitosť zásahových ciest,  veľká  vzdialenosť  miesta  zásahu  od  miesta, kde treba odstaviť techniku,

b) vznik paniky zachraňovaných osôb,

c) veľká psychická záťaž a fyzická záťaž príslušníkov a ich vyčerpanie,

d) neprehľadná situácia o počte ľudí, ktorí potrebujú pomoc,

e) nebezpečenstvo vyplývajúce z  typu  udalosti  a charakteru  priestoru, odkiaľ treba zachraňovať osoby (otrava, prehriatie alebo podchladenie organizmu, popálenie, poleptanie, pád, strata orientácie a podobne).

